**Ministru kabineta rīkojuma projekts**

**„Par apropriācijas pārdali starp Kultūras ministrijas**

**budžeta apakšprogrammām” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par apropriācijas pārdali starp Kultūras ministrijas budžeta apakšprogrammām” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 17.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kultūras ministrija, pamatojoties uz Ministru kabineta 2020.gada 1.decembra sēdes protokollēmuma (prot. Nr.78 11.§) „Informatīvais ziņojums „Par atbalsta pasākumu Covid-19 krīzes ietekmētajiem kultūras pasākumu rīkotājiem”” 4.punktu, ir sagatavojusi Projektu par apropriācijas pārdali 2021.gadā starp Kultūras ministrijas budžeta apakšprogrammām, lai Valsts kultūrkapitāla fonds varētu izmaksāt kompensāciju Covid-19 krīzes ietekmētajiem kultūras pasākumu rīkotājiem.  Informatīvais ziņojums „Par atbalsta pasākumu Covid-19 krīzes ietekmētajiem kultūras pasākumu rīkotājiem” tika sagatavots, ņemot vērā Ministru kabineta 2020.gada 6.novembra rīkojumu Nr.655 „Par ārkārtējās situācijas izsludināšanu”, lai sniegtu atbalsta pasākumu Covid-19 krīzes ietekmētajiem kultūras pasākumu rīkotājiem ārkārtējās situācijas laikā atcelto kultūras pasākumu biļešu kompensācijām. Atbilstoši informatīvajā ziņojumā „Par atbalsta pasākumu Covid-19 krīzes ietekmētajiem kultūras pasākumu rīkotājiem” norādītajam atbalsts tiks sniegts, veicot apropriācijas pārdali no Kultūras ministrijas budžeta apakšprogrammas 22.12.00 „Latvijas valsts simtgades programma” pasākuma – programmas „Latvijas skolas soma” (turpmāk – Programma) 2021.gada finansējuma.  Programmas īstenošanu no 2020.gada 1.septembra līdz 2020.gada 31.decembrim negatīvi ietekmēja Covid-19 pandēmijas ierobežošanas pasākumi, kā rezultātā Programmu nevarēja īstenot pilnā apmērā un Programmas finanšu līdzekļi netika izlietoti plānotajā apmērā. Atbilstoši Ministru kabineta 2021.gada 4.februāra noteikumu Nr.78 „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2021.gada 1.janvāra līdz 2021.gada 31.decembrim” 5.punktam Kultūras ministrija atlikumu, ko finansējuma saņēmējs norādījis pārskatos par Programmas īstenošanai izlietotajiem valsts budžeta līdzekļiem 2020.gadā, ietur no finansējuma saņēmējam paredzētajiem valsts budžeta līdzekļiem Programmas īstenošanai no 2021.gada 1.janvāra līdz 2021.gada 18.jūnijam. Nākamajam pārskata periodam finansējuma saņēmējam pārskaitāmais finansējums tiek samazināts par summu, kas ir uzrādīta kā atlikums Valsts kases e-Pārskati apstiprinātajā pārskatā.  Šobrīd Valsts kultūrkapitāla fonda īstenotās mērķprogrammas „Kultūras pasākumu rīkotāju biļešu kompensācija” ietvaros uz pirmo kompensācijas pieteikumu kārtu ir pieteicies 31 pasākumu rīkotājs un kopējais pieprasītais finansējums ir 847 084 *euro*. Pieteikumi šobrīd vēl tiek vērtēti, līdz ar to atbalstāmā summa vēl nav zināma. Ņemot vērā, ka izsludinātā ārkārtējā situācija tika pagarināta vairākas reizes, saskaņā ar Valsts kultūrkapitāla fonda mērķprogrammas „Kultūras pasākumu rīkotāju biļešu kompensācija” nolikumu paredzētas vēl divas pieteikšanās kārtās.  Atbilstoši pārskatam par Programmas īstenošanai izlietotajiem valsts budžeta līdzekļiem 2020.gadā Programmā ir izveidojies līdzekļu atlikums 717 738 *euro* apmērā no 2020.gada piešķirtā finansējuma un no plānotajiem pasākumiem 2021.gadā paredzēta ekonomija 109 264 *euro*, līdz ar to ir iespējams pārdalīt 827 002 *euro* no Programmas īstenošanai 2021.gadā plānotiem finanšu līdzekļiem nozīmīgiem pasākumiem, proti, lai nodrošinātu kultūras pasākumu rīkotājiem biļešu kompensāciju par ārkārtējās situācijas laikā atceltajiem pasākumiem.  Lai Valsts kultūrkapitāla fonda īstenotās mērķprogrammas „Kultūras pasākumu rīkotāju biļešu kompensācija” ietvaros nodrošinātu pirmo kompensāciju pieteikumu kārtas izmaksu pieprasītajā apmērā, papildus nepieciešami 45 976 *euro*. Lai rastu iztrūkstošo finansējumu, Kultūras ministrija ir izskatījusi iespēju samazināt arī citu Ministru kabineta 2016.gada 13.decembra rīkojumā Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu” minēto Latvijas valsts simtgades pasākumu īstenošanai 2021.gadā plānoto finansējumu par 45 976 *euro*, tajā skaitā samazinot par 22 988 *euro* Latvijas valsts simtgades pasākumu plāna 2017. – 2021.gadam 52.pasākumam „Latvijas valsts simtgades svinību lielnotikumi, jaunu tradīciju iedibināšana un citi īpaši simtgadei veltīti pasākumi plašai sabiedrībai Latvijā un tautiešiem ārvalstīs. Jauniešu iesaistīšana Latvijas valsts simtgades sagatavošanā un īstenošanā, jauniešu aktivitāšu un pasākumu īstenošana” paredzēto finansējumu un par 22 988 *euro* 53.pasākumam „Latvijas valsts simtgades svinību komunikācijas un digitālās komunikācijas nodrošināšana, komunikācijas akcentu (kampaņu) īstenošana, iesaistes un līdzdalības mehānismu īstenošana, informācijas skaidrošana, simtgades pasākumu publicitāte (mērķauditorija – Latvija, tautieši ārvalstīs)” paredzēto finansējumu.  Ņemot vērā minēto, Projekts paredz veikt apropriācijas pārdali no Kultūras ministrijas budžeta apakšprogrammas 22.12.00 „Latvijas valsts simtgades programma” 872 978 *euro* apmērā uz budžeta apakšprogrammu 25.02.00 „Valsts kultūrkapitāla fonda programmu un projektu konkursi”, tai skaitā 847 048 *euro*, lai nodrošinātu kultūras pasākumu rīkotājiem biļešu kompensāciju 80% apmērā par ārkārtējās situācijas laikā atceltajiem pasākumiem, un 25 894 *euro*, lai nodrošinātu Valsts kultūrkapitāla fonda pamatojošo dokumentu izvērtēšanas pakalpojumu*.*  Līdz ar minētā finansējuma pārdali no Programmas uz atbalsta programmu – Valsts kultūrkapitāla fonda mērķprogrammu „Kultūras pasākumu rīkotāju biļešu kompensācija”, kas 2021.gada 18.janvārī saskaņota ar Eiropas Komisiju (lieta Nr.SA.60528), netiks palielināts paziņotais atbalsta budžets. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Finanšu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gads | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.  gads | izmaiņas, salīdzinot ar vidēja termiņa budžeta ietvaru 2023.  gads |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 191 871 663 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpoju­miem un citi pašu ieņēmumi | 191 871 663 | 0 | 0 | 0 | 0 | 0 | 0 |
| 22. Kultūras ministrija | 191 871 663 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 191 871 663 | 0 | 0 | 0 | 0 | 0 | 0 |
| 2.1. valsts pamatbudžets | 191 871 663 | 0 | 0 | 0 | 0 | 0 | 0 |
| 22. Kultūras ministrija | 191 871 663 | 0 | 0 | 0 | 0 | 0 | 0 |
| 22.12.00 „Latvijas valsts simtgades programma” | 4 773 491 | -872 978 | 0 | 0 | 0 | 0 | 0 |
| 25.02.00 „Valsts kultūrkapitāla fonda programmu un projektu konkursi” | 10 592 686 | 872 978 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējums 872 978 *euro* apmērā tiks pārdalīts no Kultūras ministrijas budžeta apakšprogrammas 22.12.00 „Latvijas valsts simtgades programma” uz budžeta apakšprogrammu 25.02.00 „Valsts kultūrkapitāla fonda programmu un projektu konkursi”, tai skaitā 847 084 *euro* (EKK 3000 Subsīdijas un dotācijas), lai nodrošinātu kultūras pasākumu rīkotājiem biļešu kompensāciju 80% apmērā par ārkārtējās situācijas laikā atceltajiem pasākumiem, un 25 894 *euro* (EKK 2000 Preces un pakalpojumi) Valsts kultūrkapitāla fondam pamatojošo dokumentu izvērtēšanas pakalpojumam. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projektam pievienotais Ministru kabineta sēdes protokollēmuma projekts paredz uzdevumu Kultūras ministrijai sagatavot un kultūras ministram iesniegt noteiktā kārtībā izskatīšanai Ministru kabinetā grozījumus Ministru kabineta 2016.gada 13.decembra rīkojumā Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu”, lai samazinātu Programmas īstenošanai 2021.gadā nepieciešamo finansējumu par 872 978 *euro*.  Saskaņā ar Vadības grupas uzņēmējdarbības un nodarbināto atbalstam 2021.gada 4.marta sēdē nolemto papildus nepieciešamais finansējums Valsts kultūrkapitāla fonda mērķprogrammas „Kultūras pasākumu rīkotāju biļešu kompensācija” kompensāciju pieteikumu nākamām kārtām tiks piešķirts no budžeta programmas „Līdzekļi neparedzētiem gadījumiem”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Krišjāne 67330224

[Barba.Krisjane@km.gov.lv](mailto:Barba.Krisjane@km.gov.lv)